24-roč vnuk má obrovské bolesti v bedrovom kĺbe
vnuk 24 r. má v v zahraničí veľké bolesti v bedrovom kĺbe cíti to až niekde hlboko bol 3 x očkovaný v pondelok má priletieť do BA v lete mal promócie a bol ok, a teraz od bolesti nič nezvláda dúfame a najvyššiu bytosť prosíme aby to nejako zvládol a šťastne doletel tu  mu skôr pomôžu poradíte ?
Dobrý deň,
ďakujeme za prejavenú dôveru.
Bolesť bedrového kĺbu môže mať rôzne príčiny. Objavuje sa v dôsedlku zlomeniny, zápalového ochorenia, artrózy, či iných ochorení. Bolesti bedrového kĺbu sa môžu prejavovať v rôznych oblastiach okolo samotného kĺbu. Určenie presného miesta bolesti môže pomôcť diagnostikovať príčinu. V prípade, že sa objavuje bolesť vo vnútri bedrového kĺbu alebo v oblasti slabín, môže to poukazovať na problém so samotným bedrovým kĺbom. Ak pociťuje bolesť na vonkajšej strane bedier, v hornej časti stehna alebo na vonkajšej strane zadku, môže byť spôsobená problémami s mäkkými tkanivami. Žiaľ, v našej kompetencii nie je určiť príčinu takýchto ťažkostí. Pre stanovenie diagnózy je potrebné komplexné lekárske vyšetrenie.
Na zmiernenie bolesti a tlmenie prípadného zápalu a opuchu je vhodné krátkodobo podávať liek
Flector
. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly.
Z dlhodobého hľadiska je vhodná aj podpora výživy kĺbov. Často volené produkty obsahujú kombináciu viacerých účinných zložiek, medzi ktoré radíme glukozamín, chondroitín, MSM, hyaluronát sodný, kolagén,vitamín C a iné. Účinok liečby u tohto typu prípravkov je postupný, nastupuje o 2 až 6 týždňov a pretrváva aj po ukončení užívania. Výborné skúsenosti majú naši pacienti napríklad s užívaním prípravku
Complex 6 Active
. Prípravok obsahuje kombináciu hneď šiestich osvedčených zložiek: glukosamín, MSM, chondroitín, hyaluronát sodný, natívny kolagén a vitamín C. Vhodný je pre fyzicky pracujúcich ľudí, ľudí s nadváhou a sedavým zamestnaním, ale taktiež pre športovcov a seniorov. Prípravok sa užíva 2 až 3 mesiace a v prípade potreby je možné kúru zopakovať.
Prajem skorú úľavu od ťažkostí.
S pozdravom
PharmDr. Veronika Kiabová